section_heading: Priča
paragraph_text: Nedugo nakon toga, gradska vlast zatvara Tonyjeve klubove, a Bulgarin se urotio protiv Luisa sa šefom obitelji Ancelotti. Rocco i Vince obavještavaju Luisa kako i Bulgarin i njihov šef žele mrtvima i Luisa i Tonyja i njih dvojicu, te da se jedino mogu izvući ako Luis sam ubije Tonyja. Luis, uvjeren da nema drugog izlaza, odluči to i napraviti, te pozove Tonyja na sastanak u Maisonette 9 gdje ih već čekaju Rocco i Vince, koji neprestano potiču Luisa da učini ono što je trebao. Međutim, dok drži pištolj uperen u Tonyjevu glavu, Luis se predomisli te upuca i ubije Vincea; pokuša ubiti i Rocca, ali on pobjegne (kasnije će se pojaviti na GTA V, koji se događa pet godina kasnije). U tom trenutku, shvate da im mnogobrojni Bulgarinovi ubojice vrše invaziju na klub. Luis i Tony se izvuku iz kluba borivši se s Bulgarinovim ljudima; međutim, kada se stanje smiri, Tony se, umjesto da bude sretan što se izvukao, naljuti na Luisa jer smatra da je on kriv za sve, te mu razbješnjen kaže da će pobjeći iz grada te da ga više nikad ne želi vidjeti.